พอดีมีเพศสัมพันธ์ใส่ถุงยางแต่แฟนไม่มั่นใจตอนใส่ถุงยาง มือเปื้อนรึปาวค่ะเลยทานยาคุมฉุกเฉินไปด้วยเมื่อวันที่3 วันที่14 ประจำเดือนมาค่ะ(ปกติประจำเดือนจะมาช่วง14-15อยู่แล้วค่ะ)แต่ประจำเดือนมาน้อยอ่ะค่ะ มาแค่3วัน ปกติไหมคะ ไม่ท้องใข่ไหมคะแบบนี้ แล้วก็สามารถทานยาคุมแบบเดือนได้เลยไหมคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนไปได้จากที่กล่าวมา ถ้าเลือดที่ออกมา มาตรงกับรอบเดือน ก็อาจจะเป็นเลือดประจำเดือนจริงๆ หรือถ้ายังไม่แน่ใจว่าเลือดที่ออกมาเป็นเลือดประจำเดือนหรือเป็นเลือดจากผลข้างเคียงของยา ก็อาจจะยืนยันการตั้งครรภ์ดูก่อนได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และถ้าไม่ตั้งครรภ์จริงๆ ก็สามารถเริ่มทานยาคุมแบบแผงได้เลยค่ะ